આ ઉપરાંત સમગ્ર અમદાવાદમાં ફૂટપાથ પર અડ્ડો જમાવીને વાહન રિપેરિંગ કરતી કેબિનના નડતરથી લોકો ત્રાસી ઊઠ્યા છે. આ કહેવાતા ‘ઓટો ગેરેજ’ના ધંધાર્થીઓનો ફૂટપાથ પર કબજો તંત્ર હટાવી શક્યું નથી. શહેરની ફૂટપાથને આવા તમામ દબાણથી ‘મુક્ત’ કરવા કમિશનર મૂકેશકુમારે તમામ ઝોનના એસ્ટેટ વિભાગને આદેશ આપ્યો છે. જે તે ઝોનના આસિસ્ટન્ટ કમિશનરને ફૂટપાથને ‘ચાલવા યોગ્ય’ બનાવવાના આ અભિયાનનું મોનિટરિંગ કરવાની સૂચના પણ કમિશનર દ્વારા અપાઈ ગઈ છે.